Legal Document

Category: 159

Text:
4. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 94 της 12/28 Μαρτ.1986 (ΦΕΚ Α΄ 33) Προσαρμογή της εθνικής νομοθεσίας προς τις διατάξεις της 83/643/ΕΟΚ Οδηγίας του Συμβουλίου των Ευρωπαϊκών Κοινοτήτων, της 1ης Δεκ. 1983, «για τη διευκόλυνση των διοικητικών διατυπώσεων και των υλικών ελέγχων κατά τη μεταφορά εμπορευμάτων μεταξύ κρατών μελών. Έχοντας υπόψη: 1.Τις διατάξεις :α)Του άρθρ.4 του Νόμ. 1338/1983 (ΦΕΚ 34/Α/17.3.83) «εφαρμογή του κοινοτικού δικαίου», όπως το άρθρο αυτό αντικαταστάθηκε με την παρ.4 του άρθρ.6 του Νόμ. 1440/1984 (ΦΕΚ 70/Α/21.5.1984)» Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητος Άνθρακος και Χάλυβος και του Οργανισμού Εφοδιασμού ΕΥΡΑΤΟΜ», β)της κοινής απόφασης του Πρωθυπουργού και του Υπουργού Μεταφορών και Επικοινωνιών ΔΟΝΣ/ 14233/2.8.85 «Ανάθεση αρμοδιοτήτων Υπουργού Μεταφορών και Επικοινωνιών στον Υφυπουργό Μεταφορών και Επικοινωνιών» (ΦΕΚ 493/ Β/12.8. 1985, γ)της κοινής απόφασης του Πρωθυπουργού και του Υπουργού Εθνικής Οικονομίας ΔΚ 20862/ 2.8.85 (ΦΕΚ 481/Β/2.8.85) «Ανάθεση αρμοδιοτήτων στους Υφυπουργούς Εθνικής Οικονομίας» και δ)της Υ 53/7.8.85 απόφασης του Πρωθυπουργού «ανάθεση αρμοδιοτήτων Υπουργού Γεωργίας στον Αναπληρωτή Υπουργό Γεωργίας Γεώργιο Μωραΐτη» (ΦΕΚ 487/τ.Β/7.8.85). 2.Την 28/1986 γνωμοδότηση του Συμβουλίου της Επικρατείας, μετά από πρόταση των Υπουργών Οικονομικών και Εμπορικής Ναυτιλίας, του Αναπληρωτή Υπουργού Γεωργίας και των Υφυπουργών Εθνικής Οικονομίας και Μεταφορών και Επικοινωνιών, αποφασίζουμε: Άρθρ.1.-Το δ/γμα αυτό έχει σκοπό την προσαρμογή προς τις διατάξεις της οδηγίας 83/643/ΕΟΚ, της 1ης Δεκ. 1983, «για τη διευκόλυνση των διοικητικών διατυπώσεων και των υλικών ελέγχων κατά τη μεταφορά εμπορευμάτων μεταξύ κρατών μελών», που δημοσιεύθηκε στην ελληνική γλώσσα στην επίσημη εφημερίδα των Ευρωπαϊκών Κοινοτήτων (τόμ. L 359, της 22 Δεκ. 1983, σελ. 8-11). Άρθρ.6α.-«Με κοινές αποφάσεις των αρμοδίων καθ’ ύλην Υπουργών, μπορεί να ορίζεται μία από τις αρχές, των μεθοριακών σταθμών και κατά προτίμηση το τελωνείο, προκειμένου να διεκπεραιώνει ορισμένα καθήκοντα αρμοδιότητος των άλλων αρχών και ειδικότερα αυτά που αφορούν στον έλεγχο των απαιτουμένων εγγράφων, στην ισχύ και αυθεντικότητά τους και στο συνοπτικό έλεγχο της ταυτότητας των εμπορευμάτων που δηλώνονται σ’ αυτά. Στην περίπτωση αυτή οι λοιπές αρμόδιες αρχές των μεθοριακών σταθμών παρέχουν στην αρχή που έχει ορισθεί με την ανωτέρω κοινή απόφαση των αρμοδίων καθ’ ύλην Υπουργών τα μέσα που απαιτούνται για την εκπλήρωση αυτών των καθηκόντων. Από τις ανωτέρω ρυθμίσεις εξαιρούνται οι έλεγχοι που διενεργούνται από τις Υγειονομικές αρχές του Υπουργείου Γεωργίας και τα Τελωνεία». Το άνω άρθρ.6α προστέθηκε από το άρθρ.7 του Π.Δ. 236/13-21 Ιουν. 1991 (ΦΕΚ Α΄ 90). Άρθρ.7.-«Οι αρμόδιες αρχές δημιουργούν στους συνοριακούς σταθμούς, όπου αυτό είναι τεχνικά εφικτό και δικαιολογείται από τον όγκο της κυκλοφορίας, οδούς ταχείας κυκλοφορίας, αποκλειστικά για τα εμπορεύματα που έχουν τεθεί υπό τελωνειακό καθεστώς διαμετακόμισης για τα μέσα μεταφοράς τους, καθώς και για τα οχήματα που κυκλοφορούν χωρίς φορτίο». Το άρθρ.7 αντικαταστάθηκε ως άνω από το άρθρ.5 του Π.Δ. 236/13-21 Ιουν. 1991 (ΦΕΚ Α΄ 90). Άρθρ.7α.-«Τα ποσά που τυχόν απαιτούνται κατά τη διεκπεραίωση των ελέγχων και διατυπώσεων στις συναλλαγές μεταξύ της Ελλάδας και των άλλων κρατών μελών μπορούν να καταβάλλονται στις αρμόδιες υπηρεσίες κατά τα ισχύοντα και υπό μορφή εγγυημένων ή πιστοποιημένων διεθνών τραπεζικών επιταγών, σε δραχμές». Το άνω άρθρ.7α προστέθηκε από το άρθρ.7 του Π.Δ. 236/13-21 Ιουν.1991 (ΦΕΚ Α΄ 90). Άρθρ.8.-«1.Οι ενδιαφερόμενοι που συμμετέχουν σε συναλλαγή μεταξύ της Ελλάδας και των άλλων Κρατών – μελών της ΕΟΚ μπορούν να γνωστοποιούν αμέσως στις αρμόδιες ελληνικές αρχές τα τυχόν προβλήματα που αντιμετωπίζουν κατά τη διέλευση των συνόρων και οι αρχές αυτές υποχρεούνται να εξετάζουν τα προβλήματα αυτά με άμεση προτεραιότητα. 2.Προκειμένου να επιλυθούν δυσκολίες σχετικά με θέματα ελέγχου ή διατυπώσεων κατά την έννοια του παρόντος, οι αρμόδιες ελληνικές αρχές μπορούν να έχουν διαβουλεύσεις με τις αντίστοιχες αρχές του άλλου κράτους μέλους της ΕΟΚ. Εάν οι διαβουλεύσεις αυτές δεν επαρκούν για την επίλυση των παραπάνω δυσκολιών, ενημερώνεται η Επιτροπή των Ευρωπαϊκών Κοινοτήτων». Το άρθρ.8 αντικαταστάθηκε ως άνω από το άρθρ.6 του Π.Δ. 236/13-21 Ιουν. 1991 (ΦΕΚ Α΄ 90). (Αντί για τη σελ. 124,15) Σελ. 124,15(α) Τεύχος 1285-Σελ. 49 Συνοριακοί Σταθμοί 18.Γ.β.4 Άρθρ.8α.-«Οι αρμόδιες αρχές παρέχουν σε εύθετο χρόνο στην Επιτροπή των Ευρωπαϊκών Κοινοτήτων ενημερωμένες πληροφορίες σχετικά με τους σταθμούς ελέγχου». Το άνω άρθρ.8α προστέθηκε από το άρθρ.7 του Π.Δ. 236/13-21 Ιουν. 1991 (ΦΕΚ Α΄ 90). Άρθρ.9.-Όταν, σε εξαιρετικές και δικαιολογημένες περιπτώσεις, οι αρμόδιες αρχές σκοπεύουν να εφαρμόσουν νέους ελέγχους ή διατυπώσεις, ειδοποιείται σχετικά η Επιτροπή των Ευρωπαϊκών Κοινοτήτων. Πάντως, οι αρμόδιες αρχές μεριμνούν ώστε η εφαρμογή αυτών των νέων ελέγχων ή διατυπώσεων να μην εμποδίζει την εφαρμογή των μέτρων που λαμβάνονται για τη διευκόλυνση της διέλευσης των συνόρων. Άρθρ.10.-Οι αρμόδιες αρχές διαβιβάζουν στην Επιτροπή, ανά διετία, τις πληροφορίες που περιέχονται σ’ ένα ερωτηματολόγιο της Επιτροπής των Ευρωπαϊκών Κοινοτήτων, σχετικά με τις διατάξεις και τα μέτρα πρακτικού χαρακτήρα που αποδείχθηκαν αναγκαία, κατά τη διάρκεια των 2 προηγούμενων ετών, προκειμένου να επιτευχθεί καλύτερη οργάνωση των ελέγχων και διατυπώσεων. Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Για νεώτερη νομοθεσία περί συνοριακών σταθμών, και για το υπό μετάταξη προσωπικό του Ε.Ο.Τ. στους λειτουργούντες Συνοριακούς Σταθμούς και άλλες διατάξεις, βλ. άρθρ.9 Νόμ. 2647/19-22 Οκτ. 1998 (ΦΕΚ Α΄ 237), τόμ. 2, σελ. 42,591. Σελ. 124,16(α) Τεύχος 1285-Σελ. 50 18.Γ.β.4 Συνοριακοί Σταθμοί Άρθρ.2.-1.Με την επιφύλαξη των ιδιαίτερων διατάξεων που ισχύουν στα πλαίσια γενικών ή ειδικών κοινοτικών ρυθμίσεων, το παρόν δ/γμα εφαρμόζεται στους υλικούς ελέγχους και στις διοικητικές διατυπώσεις που συνδέονται με τις μεταφορές εμπορευμάτων κατά τη διέλευση των συνόρων μεταξύ: α)της Ελλάδας και ενός άλλου κράτους-μέλους της Κοινότητας. β)της Ελλάδας και μιας τρίτης χώρας, όταν η μεταφορά μεταξύ της Ελλάδας και του άλλου κράτους-μέλους της Κοινότητας συνεπάγεται τη διέλευση μέσω τρίτης χώρας. 2.Οι διατάξεις του παρόντος δεν εφαρμόζονται στους ελέγχους ή στις διατάξεις που αφορούν πλοία και αεροσκάφη ως μεταφορικά μέσα, αλλά εφαρμόζεται στα οχήματα και εμπορεύματα που μεταφέρονται με τα μεταφορικά αυτά μέσα. 3.Σαν συνοριακοί σταθμοί εισόδου-εξόδου για την εφαρμογή του παρόντος νοούνται οι σταθμοί: α)Εύζωνοι, Νίκη για οδικές μεταφορές β)Ειδομένη για σιδηροδρομικές και συνδυασμένες μεταφορές οδού-σιδηροδρόμου. γ)Πάτρα για συνδυασμένες μεταφορές οδού – πλοίου. Ειδικότερα, τα διακινούμενα ζώντα ζώα από το σταθμό Νίκης, θα μεταφέρονται για υγειονομική κτηνιατρική εξέταση στις εγκαταστάσεις Νέου Καυκάσου ενώ από το σταθμό των Πατρών δεν θα διενεργείται εισαγωγή ζώντων ζώων. Άρθρ.3.-«1.Οι αρμόδιες υπηρεσίες λαμβάνουν τα απαραίτητα μέτρα, ώστε κατά την εκτέλεση μιας μεταφοράς, περί της οποίας το προηγούμενο άρθρο, οι διάφοροι έλεγχοι και διατυπώσεις να πραγματοποιούνται με τη λιγότερη δυνατή καθυστέρηση και: α)Κατά το δυνατόν σε ένα τόπο. β)Με τυχαία δειγματοληψία, καθόσον αφορά τους ελέγχους. Εξαιρούνται του δειγματοληπτικού καθεστώτος οι έλεγχοι ζώων ζώντων, σφαγίων, ζωικών προϊόντων καθώς και φυτών και φυτικών προϊόντων για τα οποία διενεργούνται πληρέστεροι έλεγχοι όταν υπάρχουν βάσιμες υπόνοιες ότι τα ανωτέρω δεν πληρούν τις σχετικές διατάξεις. 2.Οι αρμόδιες υπηρεσίες διευκολύνουν, υπό τις συνθήκες υπό τις οποίες κρίνουν κατάλληλες, στους τόπους αναχώρησης και προορισμού των εμπορευμάτων, την προσφυγή στις απλοποιημένες διαδικασίες όπως αυτές προβλέπονται από τις κανονιστικές διατάξεις σχετικά με την αποστολή, την κυκλοφορία και τη διάθεση των εμπορευμάτων στην κατανάλωση. 3.Οι αρμόδιες υπηρεσίες κατανέμουν γεωγραφικά τα τελωνεία συμπεριλαμβανομένων όσων βρίσκονται στο εσωτερικό της Ελληνικής Επικράτειας, εις τρόπον ώστε να αντιμετωπίζονται με τον καλύτερο δυνατό τρόπο οι ανάγκες των εμπορικών επιχειρήσεων». Το άρθρ.3 αντικαταστάθηκε ως άνω από το άρθρ.2 του Π.Δ. 236/13-21 Ιουν. 1991 (ΦΕΚ Α΄ 90). (Αντί για τη σελ. 124,13) Σελ. 124,13(α) Τεύχος 1110-Σελ. 59 Συνοριακοί Σταθμοί 18.Γ.β.4 Άρθρ.4.-Για την εφαρμογή του παρόντος και με την επιφύλαξη δυνατότητας διεξαγωγής δειγματοληπτικών ελέγχων, οι αρμόδιες αρχές εισαγωγής ή διέλευσης αναγνωρίζουν τους ελέγχους που έχουν ενεργηθεί και τα έγγραφα που έχουν συνταχθεί από τις αρμόδιες αρχές ενός άλλου κράτους-μέλους, και τα οποία αποδεικνύουν, ότι τα εμπορεύματα πληρούν τους όρους που ισχύουν σύμφωνα με την Ελληνική νομοθεσία κατά την εισαγωγή ή διέλευση. Οι αρμόδιες τελωνειακές, κτηνιατρικές και φυτοϋγειονομικές αρχές συνεργάζονται με τις αντίστοιχες αρχές των λοιπών κρατών μελών για την καταπολέμηση της απάτης και των πλαστών πιστοποιητικών, ανακοινώνουν δε τόσο στις αρχές των άλλων κρατών-μελών, όσο και στην Επιτροπή της ΕΟΚ, πληροφορίες που είναι απαραίτητες για τη διεξαγωγή των παραπάνω ελέγχων και τη σύνταξη των απαιτούμενων εγγράφων. Άρθρ.5.-«1.Οι αρμόδιες αρχές μεριμνούν ώστε: α)Εφόσον αυτό δικαιολογείται από τον όγκο των μεταφορών, οι συνοριακοί σταθμοί που αναφέρονται στο άρθρ.2 του Π.Δ. 94/86 να παραμένουν ανοικτοί, με εξαίρεση τις περιπτώσεις που απαγορεύεται η κυκλοφορία, προκειμένου να καθίσταται δυνατή: αα)Η διέλευση των συνόρων και η διεξαγωγή ελέγχων και διατυπώσεων που αφορούν τα εμπορεύματα υπό τελωνειακό καθεστώς διαμετακόμισης και τα μέσα μεταφοράς τους, καθώς και τη διακίνηση οχημάτων χωρίς φορτίο 24 ώρες το εικοσιτετράωρο, εκτός των περιπτώσεων όπου ο συνοριακός έλεγχος είναι αναγκαίος για την πρόληψη της μετάδοσης ασθενειών. ββ)Η διεξαγωγή άλλων ελέγχων και διατυπώσεων που αφορούν οχήματα και εμπορεύματα που δεν βρίσκονται υπό τελωνειακό καθεστώς διαμετακόμισης από τη Δευτέρα έως την Παρασκευή, τουλάχιστον επί 10 συνεχείς ώρες και το Σάββατο επί έξ (6) τουλάχιστον συνεχείς ώρες, εκτός αν οι ημέρες αυτές είναι αργίες. β)Όταν πρόκειται για οχήματα και εμπορεύματα που μεταφέρονται αεροπορικώς, τα ωράρια που αναφέρονται στη παρ.(ββ) προσαρμόζονται έτσι ώστε να καλύπτουν τις πραγματικές ανάγκες και κατά συνέπεια κατανέμονται ανάλογα με τη ροή των μεταφορών. γ)Οι μεταφορτώσεις που οι υπηρεσίες των τελωνείων, βάσει των ισχυουσών κανονιστικών διατάξεων, επιτρέπουν να πραγματοποιούνται χωρίς άμεση τελωνειακή επιτήρηση, να μπορούν να εκτελούνται καθ’ οιονδήποτε χρόνο, έτσι ώστε να καλύπτονται οι πραγματικές ανάγκες. 2.Ειδικότερα και όσον αφορά στις κτηνιατρικές υπηρεσίες για την εφαρμογή του ωραρίου που προβλέπεται στην παρ. 1 περίπτ. α΄ υποπερίπτ. ββ΄ και  Σελ. 124,14(α) Τεύχος 1110-Σελ. 60 για τις επιπλέον ώρες από τις ισχύουσες με βάση την εθνική νομοθεσία, οι αρμόδιες ελληνικές αρχές φροντίζουν να παρευρίσκεται ο εντεταλμένος από την υπηρεσία ελεγκτής κτηνίατρος κατά τη διέλευση των συνόρων τις ώρες αυτές εφόσον ο μεταφορέας δώσει τη σχετική προειδοποίηση τουλάχιστον δώδεκα ώρες πριν από τη διέλευσή του από το συνοριακό σταθμό και κατά τη διάρκεια τακτικού ωραρίου εργασίας. Όταν το μεταφερόμενο φορτίο είναι ζώντα ζώα, το χρονικό όριο της προειδοποίησης ανέρχεται σε 18 ώρες. 3.Εάν περισσότεροι του ενός συνοριακοί σταθμοί βρίσκονται στην ίδια λιμενική ή αερολιμενική ζώνη, οι αρμόδιες ελληνικές αρχές μπορούν να προβλέψουν παρεκκλίσεις από την παρ.1, εφόσον όμως οι λοιποί συνοριακοί σταθμοί της ζώνης αυτής μπορούν πράγματι να εκπληρώσουν τις τελωνειακές διατυπώσεις για τα εμπορεύματα και οχήματα αυτά σύμφωνα με τις διατάξεις της παρ. 1. 18.Γ.β.4 Συνοριακοί Σταθμοί 4.Για τους μεθοριακούς σταθμούς και τις τελωνειακές και λοιπές συναρμόδιες στους ελέγχους και τις διατυπώσεις, υπηρεσίες, οι αρμόδιες αρχές προβλέπουν σε εξαιρετικές περιπτώσεις τη διεξαγωγή ελέγχων και διατυπώσεων και εκτός των ωρών εργασίας που προβλέπονται στο διάστημα αυτό, ύστερα από ειδική και αιτιολογημένη αίτηση υποβαλλόμενη κατά τις ώρες εργασίας και έναντι αμοιβής για τις προσφερόμενες υπηρεσίες σύμφωνα με τις ισχύουσες διατάξεις, που επιβαρύνει τους ενδιαφερόμενους». Το άρθρ.5 αντικαταστάθηκε ως άνω από το άρθρ.3 του Π.Δ. 236/13-21 Ιουν. 1991 (ΦΕΚ Α΄ 90). Άρθρ.6.-«1.Ο χρόνος αναμονής για τη διεξαγωγή των διαφόρων ελέγχων και διατυπώσεων δεν υπερβαίνει τα χρονικά όρια που είναι αναγκαία για τη σωστή εκτέλεσή τους. 2.Με κοινές αποφάσεις των αρμοδίων καθ’ ύλην Υπουργών καθορίζονται τα ωράρια λειτουργίας των υπηρεσιών τους, το διαθέσιμο προσωπικό και οι πρακτικές λεπτομέρειες σχετικά με τη διαδικασία, που ακολουθείται για τα εμπορεύματα και τα παραστατικά κατά την πραγματοποίηση των ελέγχων και των διατυπώσεων, εις τρόπον ώστε να μειώνεται στο ελάχιστο ο χρόνος αναμονής κατά τη ροή της κυκλοφορίας». Το άρθρ.6 αντικαταστάθηκε ως άνω από το άρθρ.4 του Π.Δ. 236/13-21 Ιουν. 1991 (ΦΕΚ Α΄ 90).